
U z n e s e n i e

Mandátového a imunitného výboru Národnej rady Slovenskej republiky
zo 16. júna 2016

k postupu poslankyne Národnej rady Slovenskej republiky Martiny Šimkovičovej pri hlasovaní na 4. schôdzi Národnej rady Slovenskej republiky dňa 24. mája 2016.

Mandátový a imunitný výbor
Národnej rady Slovenskej republiky

A.  k o n š t a t u j e ,  

       že  postup poslankyne Národnej rady Slovenskej republiky Martiny Šimkovičovej pri hlasovaní na 4. schôdzi Národnej rady Slovenskej republiky dňa 24. mája 2016 poukazuje na podozrenie z porušenia zákazu zastúpenia pri hlasovaní podľa § 39 ods. 6 v spojení s § 135 písm. b) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov;

B.  z a č í n a

     disciplinárne konanie podľa § 136 ods. 3 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov voči Martine Šimkovičovej, poslankyni Národnej rady Slovenskej republiky, z dôvodu podozrenia z porušenia zákazu zastúpenia pri hlasovaní.

C.   ž i a d a   

       predsedu výboru,
    
  aby zabezpečil vyžiadanie stanoviska dotknutej poslankyne Národnej rady Slovenskej republiky  k uzneseniu o začatí disciplinárneho konania podľa  § 137 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov;


								               Richard   R a š i
				                                                             predseda výboru




Overovatelia výboru:
Viera Dubačová
Ľubomír Želiezka
